Կոմիտեները հիշեցնում են, որ գենդերային հավասարությունը և հաշմանդամություն ունեցող անձանց իրավունքները փոխկապակցված հայեցակարգեր են և մասնակից պետությունները պետք է երաշխավորեն բոլորի, այդ թվում` հաշմանդամություն ունեցող կանանց իրավունքները։ Որպես այդպիսին մասնակից պետությունները պարտավորվում են հարգել, պաշտպանել և ապահովել կանանց, այդ թվում՝ հաշմանդամություն ունեցող կանանց սեռական և վերարտադրողական առողջությունը և իրավունքը։ Պետությունները պետք է ապահովեն նրանց սեռական և վերարտադրողական առոջությունից և իրավունքներից օգտվելը՝ առանց խտրականության որևէ ձևի։ Օրինական և անվտանգ աբորտի, ինչպես նաև համապատասխան տեղեկատվության և ծառայությունների մատչելիությունը հանդիսանում են կանանց վերարտադրողական առողջության կարևորագույն հայեցակետեր և նախապայման՝ նրանց կյանքի, առողջության, օրենքի առաջ հավասարության և հավասար պաշտպանության, անխտրականության, տեղեկատվության, գաղտնիության, մարմնական ամբողջականության և խոշտանգումներից ու դաժան վերաբերմունքից ազատության իրավունքների պաշտպանության գործում։